ΠΡΟΣ ΤΑ ΔΣ ΤΩΝ ΙΑΤΡΙΚΩΝ ΣΥΛΛΟΓΩΝ ΤΗΣ ΧΩΡΑΣ

Αγαπητοί συνάδελφοι.

Με την παρούσα επιστολή οι εργαστηριακοί γιατροί ζητούμε την έμπρακτη στήριξη των συλλόγων μας σχετικά με τα χρόνια προβλήματα του κλάδου που εδώ και πέρα της δεκαετίας παραμένουν άλυτα και έχουν οδηγήσει τον εργαστηριακό κόσμο σε αδιέξοδο και προδιαγεγραμμένη χρεοκοπία . Μετά από μια σειρά συναντήσεων συσκέψεων και τηλεδιασκέψεων θεωρούμε ότι έχουμε πλέον αποκομίσει μια ολοκληρωμένη εικόνα για τις προσθέσεις του υπουργείου υγείας αλλά και την οικονομική πολιτική της κυβέρνησης. Την ίδια χρονική περίοδο που παγώνουν και διαγράφονται χρέη προς το δημόσιο, δίνονται οικονομικές ενισχύσεις λόγω ενεργειακής κρίσης σε επιχειρήσεις εμείς ως κλάδος οι εργαστηριακοί ιατροί συνεχίζουμε να αποπληρώνουμε το **τεχνητό**  χρέους του ΕΟΠΥΥ που έχει συσσωρευτεί τα προηγούμενα έτη μέσω της εφαρμογή των ληστρικών μέτρων **του** **κλιμακούμενου rebate και** **του οριζόντιου** claw back. Ύστερα από όλα όσα έχουν υποστεί οι συμβεβλημένοι με τον ΕΟΠΥΥ εργαστηριακοί ιατροί επιβάλλονται χωρίς καμία διαβούλευση τα “ποιοτικά” κριτήρια σε CT και ΜRI, τα οποία αποτελούν εμπορικά κριτήρια και συνδέουν την αμοιβή-αποζημίωση του εργαστηριακού ιατρού από τον ΕΟΠΥΥ ( ποιοτικό rebate ) με τα τεχνικά χαρακτηριστικά του εξοπλισμού του και όχι με την φυσική του παρουσία και την ποιότητα των εξετάσεων του .

 Ακόμη περιμένουμε να **ελέγχεται η συνταγογράφηση**, να εφαρμοστούν μέσω ηλεκτρονική πλατφόρμας από τον ΕΟΠΥΥ τα νομοθετημένα **διαγνωστικά πρωτόκολλα** και οι κόφτες ανά ειδικότητα, να **ενεργοποιηθεί η υπ’ αριθμ..Υ9/οικ.70521(ΦΕΚ.2243/τ.Β/18-8-2014) Υπουργική Απόφαση του Υπουργού Υγείας (Μ. Βορίδης) πού κατένειμε τη δαπάνη του clawback ανά Νομό και ανά Ιδιώτη** Πάροχο περιορίζοντας την αδικία που υφίστανται τα εργαστήρια της Περιφέρειας.

Φημολογείται έντονα τον τελευταίο καιρό, ότι πρόκειται να έρθει προς ψήφιση στη Βουλή νομοσχέδιο που αφορά τη θέσπιση του **επενδυτικού claw back** που εξυπηρετεί τους μεγάλους ομίλους και οδηγεί σε αιφνίδιο θάνατο τα ιδιωτικά εργαστήρια. **Ετοιμάζεται η εγχώρια αγορά της ΠΦΥ να υποδεχτεί επενδυτικούς ομίλους εξ Αμερικής που ήδη βρίσκονται στην Ελλάδα με επενδύσεις εκατομμυρίων ευρώ στο χώρο των ιδιωτικών κλινικών.** Την ίδια στιγμή ο ιδιώτης ιατρός εργαστηριακός, μέλος των συλλόγων σας έχει χρεωθεί τεχνητά στο δημόσιο τεράστια ποσά εξυπηρετώντας τον Έλληνα ασφαλισμένο**,** χωρίς να φέρει ευθύνη γι αυτά, δεν γνωρίζει τον τρόπο υπολογισμού τους ενώ κινδυνεύει να χάσει την περιουσία του καθώς και αυτή της οικογένειας του, δεν μπορεί φορολογικά να αναστείλει την λειτουργία του ιατρείου του, ούτε να λάβει σύνταξη από το Δημόσιο ενώ σε περίπτωση αδυναμίας εργασίας κ αποπληρωμής των χρεών κινδυνεύει ακόμη κ με φυλάκιση λόγω χρεών!

Καταστρατηγούνται βασικά επαγγελματικά δικαιώματα. Ως ιατρικοί σύλλογοι επωμίζεστε την εκπροσώπηση των ιατρών-μελών σας προς προάσπιση των εννόμων συμφερόντων τους. Καταργείται σταδιακά και μεθοδικά ο ρόλος του ιδιώτη ιατρού, επιδιώκει το κράτος να συναλλάσσεται με χρηματιστηριακές –ασφαλιστικές εταιρείες και να εξυπηρετεί τεράστια οικονομικά συμφέροντα συγκεκριμένων Ομίλων του χώρου της Υγείας υπαλληλοποιώντας τον ιδιώτη ελεύθερο-επαγγελματία ιατρό

Ως εκ τούτου οι υπογράφοντες ζητούμε την έμπρακτη στήριξη των δίκαιων αιτημάτων μας :

1. Διαγραφή του τεχνητού χρέους που έχουν επιβαρυνθεί οι εργαστηριακοί συνάδελφοι και που απειλεί άμεσα τη βιωσιμότητα των εργαστηρίων τους
2. Άμεση εφαρμογή της υπ’ αριθμό.Υ9/οικ.70521(ΦΕΚ.2243/τ.Β/18-8-2014) Υπουργική Απόφαση του Υπουργού Υγείας (Μαυρουδής Βορίδης) πού κατένειμε τη δαπάνη **του clawback** ανά Νομό και ανά Ιδιώτη Παροχο.
3. Να κυμανθεί το claw back στα επίπεδα που κυμαίνεται στις χώρες της ΕΕ για το 2023 και το οποίο δεν ξεπερνά το 5% με συνυπευθυνότητα του κράτους και προοπτική μηδενισμού του απο το 2024.

**Αυτή τη στιγμή το άθροισμα των claw back και Rebate μπορεί να φτάσει μηνιαίως και το ποσοστό του 60%**

1. Εφαρμογή των ήδη ψηφισμένων διαγνωστικών πρωτοκόλλων που θα συμβάλουν στον έλεγχο της προκλητής συνταγογράφησης
2. Real time έλεγχο που θα αποτρέψει την πλασματική συνταγογράφηση .
3. Θέσπιση πλαφόν ανά ασθενή που θα καλύπτεται από τον ΕΟΠΥΥ, ανάλογα με την ηλικία, το φύλο και τα συνοδά νοσήματα, προκειμένου να ελεγχθούν οι ασφαλιστικές δαπάνες.
4. Αύξηση του προϋπολογισμού για την υγεία καθώς ο παρόν προϋπολογισμός δεν αντικατοπτρίζει τις πραγματικές ανάγκες των πολιτών
5. Πάγιο και δίκαιο αίτημα αποτελεί η καθιέρωση αμοιβής ιατρικής επίσκεψης στον εργαστηριακό ιατρό καθότι έως σήμερα αποζημιώνεται μόνο το κόστος της εξέτασης, αλλά όχι το κόστος της ιατρικής πράξης.
6. Συλλογικές συμβάσεις για όλους τους ιατρούς
7. Αναστολή **εφαρμογής και επαναδιαπραγμάτευση των υφιστάμενων “ποιοτικών” κριτηρίων** για τη λειτουργία των αξονικών και μαγνητικών τομογράφων που δεν έχουν καμία σχέση με την επιστήμη αλλά με τεχνικά χαρακτηριστικά και χρονολογίες κατασκευής που τα καθιστούν όχι ποιοτικά αλλά εμπορικά και εκπτωτικά. Μέχρι τότε αποδοχή εκ μέρους του ΕΟΠΥΥ όλων των πιστοποιητικών και όχι μόνο των κατασκευαστικών οίκων και αντικατάσταση της 5 εστίας από 10ετία. **Αναστολή της φημολογούμενης πρόθεσης για άμεση εφαρμογή επενδυτικού clawback και της διαπίστευσης ISO 15189 στα εργαστήρια κάτι που θα σημάνει το “ξαφνικό θανατο” εκατοντάδων εργαστηρίων ανά τη χώρα κ περαιτέρω φτωχοποίηση της Περιφέρειας λόγω της υποβάθμισης των υπηρεσιών υγείας και της απώλειας θέσεων εργασίας.**

ΤΑ ΠΟΙΟΤΙΚΑ ΚΡΙΤΗΡΙΑ ΝΑ ΕΦΑΡΜΟΣΤΟΥΝ ΠΡΩΤΑ ΣΤΟ ΔΗΜΟΣΙΟ ΤΟΜΕΑ..

ΚΑΝΕΝΑΣ ΕΡΓΑΣΤΗΡΙΑΚΟΣ ΓΙΑΤΡΟΣ ΔΕΝ ΕΙΝΑΙ ΑΝΤΙΘΕΤΟΣ ΣΤΗΝ ΠΑΡΟΧΗ ΠΟΙΟΤΙΚΩΝ ΥΠΗΡΕΣΙΩΝ ΟΥΤΕ ΣΕ ΔΙΑΔΙΚΑΣΙΕΣ ΠΟΙΟΤΙΚΟΥ ΕΛΕΓΧΟΥ ΓΙΑ ΤΗΝ ΟΡΘΟΤΗΤΑ ΤΩΝ ΑΠΟΤΕΛΕΣΜΑΤΩΝ ΠΟΥ ΕΚΔΙΔΕΙ

Παράκληση να ενημερωθούν όλα τα μέλη σας εργαστηριακοί ιατροί

Σύνδεσμος Εργαστηριακών Ιατρών ΣΥΝ.ΕΡΓΑΣΙΑ

-Ένωση Μικροβιολόγων Βιοπαθολόγων Λάρισας-ΕΜΒΙΛ

-Σύνδεσμος Ιδιωτών Εργαστηριακών Ιατρών Νομού Δράμας-Σ.ΙΔ.Ε.Ι.Δ

-Πανελλήνια Ένωση Ελευθεροεπαγγελματιών Ακτινολόγων